ประกาศคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงาน

เรื่อง หลักเกณฑ์และเงื่อนไขในการให้กู้ยืมเงิน กองทุนความปลอดภัย อาชีวอนามัย และสภาพแวดล้อมในการทำงาน โดยที่เป็นการสมควรปรับปรุงแก้ไขประกาศคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงาน เรื่อง หลักเกณฑ์และเงื่อนไขในการให้กู้ยืมเงินกองทุนความปลอดภัย อาชีวอนามัย และสภาพแวดล้อมในการทำงาน ลงวันที่ ๓๑ มีนาคม พ.ศ. ๒๕๕๙

ข้อ ๑ ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๒ ให้ยกเลิกประกาศคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงาน เรื่อง หลักเกณฑ์และเงื่อนไขในการให้กู้ยืมเงินกองทุนความปลอดภัย อาชีวอนามัย และสภาพแวดล้อมในการทำงาน ลงวันที่ ๓๑ มีนาคม พ.ศ. ๒๕๕๙

ข้อ ๓ การให้กู้ยืมเงิน ตามมาตรา ๔๖ (๕) แห่งพระราชบัญญัติความปลอดภัย อาชีวอนามัย และสภาพแวดล้อมในการทำงาน พ.ศ. ๒๕๕๔ ให้เป็นไปตามหลักเกณฑ์และเงื่อนไขดังต่อไปนี้

(๑) วงเงินกู้ยืม นายจ้างรายละไม่เกินสองล้านบาทหรือเป็นไปตามคณะกรรมการบริหารกองทุนความปลอดภัย อาชีวอนามัย และสภาพแวดล้อมในการทำงานเห็นชอบ

(๒) ระยะเวลากำหนดให้กู้ยืมไม่เกินห้าปี

(๓) อัตราดอกเบี้ยร้อยละสองต่อปี

(๔) ระยะเวลากำหนดการชำระคืนเงินต้นไม่เกินหนึ่งปี และในระหว่างระยะเวลากำหนดการชำระคืนเงินต้นให้ชำระดอกเบี้ยทุกเดือน

(๕) ระยะเวลาการชำระคืนเงินกู้ ให้ชำระคืนเงินกู้เป็นรายเดือนพร้อมดอกเบี้ยทุกเดือน
รวมระยะเวลาการชำระคืนเงินกู้และระยะเวลาการปลอดการชำระคืนเงินต้นไม่เกินห้าปี

กรณีนายจ้างที่กระทำความผิดตามพระราชบัญญัติความปลอดภัย อชีวอนามัย และสภาพแวดล้อม
ในการทำงาน พ.ศ. ๒๕๕๔ เมื่อได้ชำระค่าปรับแล้วและขอกู้ไม่เกินจำนวนค่าปรับที่ชำระแล้ว
ให้เสียดอกเบี้ยในอัตราร้อยละศูนย์จุดห้าต่อปี

ข้อ ๔ ในกรณีผู้กู้ไม่ชำระเงินกู้ให้เสร็จสิ้นตามกำหนดระยะเวลาในสัญญา ผู้กู้จะต้อง
เสียค่าปรับสำหรับเงินต้นค้างชำระในอัตราร้อยละเจ็ดครึ่งต่อปี

ข้อ ๕ ในการกู้ยืมเงินตามข้อ ๓ ให้ผู้กู้จัดให้มีการค้ำประกันในการกู้อย่างใดอย่างหนึ่ง
ดังต่อไปนี้

(๑) หนังสือค้ำประกันของธนาคารที่จดทะเบียนภายในประเทศ

(๒) หนังสือโอนสิทธิเรียกร้องเงินในบัญชีเงินฝากในธนาคารภายในประเทศของผู้กู้และหนังสือ
ให้ความยินยอมของธนาคาร

(๓) กรณีผู้กู้เป็นนิติบุคคล ให้กรรมการเป็นผู้ค้ำประกัน

(๔) หลักทรัพย์ค้ำประกันอื่น ๆ

การค้ำประกันตามวรรคหนึ่ง ให้เป็นไปตามที่คณะกรรมการบริหารกองทุนความปลอดภัย อชีวอนามัย และสภาพแวดล้อมในการทำงานกำหนด

ข้อ ๖ ในการกู้ยืมเงินให้จัดให้มีหลักฐานตามแบบสัญญากู้ยืมเงินที่คณะกรรมการบริหาร กองทุนความปลอดภัย อชีวอนามัย และสภาพแวดล้อมในการทำงานกำหนด

ข้อ ๗ ให้ผู้ยื่นคำขอกู้ยืมเงินดำเนินการทำสัญญากู้ยืมเงินตามข้อ 5 พร้อมจัดทำ
หลักประกันให้สมบูรณ์ภายในหกสิบวันนับแต่วันที่คณะกรรมการบริหารกองทุนความปลอดภัย อชีวอนามัย และสภาพแวดล้อมในการทำงานอนุมัติคำขอกู้ยืมเงิน หากพ้นกำหนดเวลาดังกล่าว จะถือว่าผู้ยื่นคำขอกู้ยืมเงินละเมิดสิทธิตามคำขอกู้ยืมเงิน และไม่ตัดสิทธิในการยื่นคำขอกู้ยืมเงินใหม่

ข้อ ๘ ในกรณีที่ผู้กู้มีความจำเป็นซึ่งทำให้ไม่สามารถส่งใช้คืนเงินกู้/และหรือดอกเบี้ย เมื่อถึงกำหนดใช้คืนตามสัญญาได้ ให้ยื่นคำร้องขอผ่อนผันการชำระหนี้ พักการชำระหนี้ โดยรายงานผลการชำระหนี้ จากหลอดหรืองดค่าปรับได้ตามข้อเท็จจริงพร้อมเหตุผลและหลักฐานประกอบตลอดจนกระบวนการบริหารกองทุนความปลอดภัย อชีวอนามัย และสภาพแวดล้อมในการทำงาน พิจารณาเป็นกรณี ๆ เป

ให้คณะกรรมการบริหารกองทุนความปลอดภัย อาชีวอนามัย และสภาพแวดล้อม
ในการทำงานพิจารณาอนุมัติให้ผ่านพ้นการชำระหนี้ ผักการชำระหนี้ ขยายระยะเวลาการชำระหนี้
ลดหรืองด ดอกเบี้ย ค่าปรับ ได้ตามที่เห็นสมควร

ข้อ ๙ เมื่อได้รับการอนุมัติตามข้อ ๘ แล้ว ให้กองทุนความปลอดภัย อาชีวอนามัย
และสภาพแวดล้อมในการทำงานจัดทำบันทึกต่อท้ายสัญญากู้ยืมเงินไว้เป็นหลักฐาน หากหลักประกัน
ที่มีอยู่ไม่สมบูรณ์ให้จัดทำเพิ่มให้สมบูรณ์

ข้อ ๑๐ ให้อธิบดีกรมสวัสดิการและคุ้มครองแรงงานรักษาการตามประกาศนี้

ประกาศ ณ วันที่ ๒๒ มิถุนายน พ.ศ. ๒๕๖๓
อภิญา สุจริตทานันท์
อธิบดีกรมสวัสดิการและคุ้มครองแรงงาน
ประธานกรรมการบริหาร
กองทุนความปลอดภัย อาชีวอนามัย และสภาพแวดล้อมในการทำงาน